Ընդդիմադիրների դիտարկմանը, որ այս նախագծով վարչապետին տրվող լայն լիազորությունները մեկ անձի՝ գործող նախագահ Սերժ Սարգսյանի հետագա պաշտոնավարման հիմքերն են ապահովվում, որպեսզի նա միանձնյա շարունակի ղեկավարումն արդեն վարչապետի պաշտոնում, «Ծառուկյան» խմբակցության պատգամավորն այսպես արձագանքեց. - «Տեսեք՝ «Ծառուկյան» դաշինքը բոլոր դեպքերում կանգնած է մեկ գծի վրա, մեզ անձերը չեն հետաքրքրում։ Երբ որ մենք հանձնաժողովի նիստերում, կամ Ազգային ժողովի լիագումար նիստում հանդես ենք գալիս հայտարարություններով, այդ թվում նաև՝ կոշտ քննադատություններով, սրանց հետևում մենք անձինք չենք որոնում, մենք անձինք չենք փնտրում, մենք զբաղվում ենք երևութաբանությամբ։ Եվ այն կարծիքը, որ ես այսօր հնչեցրեցի, բացարձակապես ինձ չի հետաքրքրում ապագա վարչապետի անձը, ես խոսում եմ այն մասին, ինչը մեզ հուշում է Սահմանադրությունը, ինչպիսին պետք է իրականում լինի այդ մարմինը, որպեսզի կարողանա լիարժեք գործել, հիմա թե սա հանուն ում են արել կամ ինչի են արել՝ կներեք, բայց այս մասով հարցադրումն ինձ չի հետաքրքրում»։